CELEX: 31983R2092
Language: el
Date: 1983-07-25 00:00:00
Title: Κανονισμός (ΕΟΚ) αριθ. 2092/83 του Συμβουλίου της 25ης Ιουλίου 1983 για την τροποποίηση του κανονισμού (ΕΟΚ) αριθ. 435/80 όσον αφορά τους καταλόγους των κρατών ΑΚΕ, χωρών και εδαφών (Αντίγκουα και Βαρβούδα, Μπελίζ, Βανουάτου)

Avis juridique important

|

31983R2092

Κανονισμός (ΕΟΚ) αριθ. 2092/83 του Συμβουλίου της 25ης Ιουλίου 1983 για την τροποποίηση του κανονισμού (ΕΟΚ) αριθ. 435/80 όσον αφορά τους καταλόγους των κρατών ΑΚΕ, χωρών και εδαφών (Αντίγκουα και Βαρβούδα, Μπελίζ, Βανουάτου)  

Επίσημη Εφημερίδα αριθ. L 204 της 28/07/1983 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 2092/83 ΤΟΥ ΣΥΜΒΟΥΛΙΟΥ  της 25ης Ιουλίου 1983  για την τροποποίηση του κανονισμού (ΕΟΚ) αριθ. 435/80 όσον αφορά τους καταλόγους των κρατών ΑΚΕ, χωρών και εδαφών (Αντίγκουα και Βαρβούδα, Μπελίζ, Βανουάτου)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 435/80 του Συμβουλίου της 18ης Φεβρουαρίου 1980 περί του καθεστώτος που εφαρμόζεται στα γεωργικά προϊόντα και σε ορισμένα εμπορεύματα προερχόμενα από τη μεταποίηση γεωργικών προϊόντων καταγωγής των κρατών της Αφρικής, της Καραϊβικής και του Ειρηνικού ή των υπερποντίων χωρών και εδαφών (1), όπως τροποποιήθηκε τελευταία από τον κανονισμό(ΕΟΚ) αριθ. 3019/81 (2), και ιδίως το άρθρο 1 παράγραφος 3,  την πρόταση της Επιτροπής,  Εκτιμώντας:  ότι η Μπελίζ, η Αντίγκουα και οι Νέες Εβρίδες, που αναφέρονται στον κατάλογο χωρών και εδαφών του παραρτήματος ΙΙ του κανονισμού (ΕΟΚ) αριθ. 435/80, κατέστησαν ανεξάρτητες με τις ονομασίες Μπελίζ, Αντίγκουα και Βαρβούδα και Δημοκρατία του Βανουάτου αντίστοιχα· ότι τα εν λόγω κράτη προσεχώρησαν στη δεύτερη σύμβαση ΑΚΕ-ΕΟΚ στις 5 Μαρτίου 1982, στις 30 Ιουλίου 1982 και στις 18 Μαρτίου 1981 αντίστοιχα και κατέστησαν κράτη ΑΚΕ·  ότι πρέπει να προσαρμοσθούν οι πίνακες των παραρτημάτων Ι και ΙΙ του κανονισμού (ΕΟΚ) αριθ. 435/80,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 435/80 τροποποιείται ως εξής:  1. Το παράρτημα Ι συμπληρώνεται με τις ακόλουθες ενδείξεις: Αντίγκουα και Βαρβούδα, Μπελίζ, Βανουάτου·  2. Στο παράρτημα ΙΙ διαγράφονται:  - στο σημείο 3, οι ενδείξεις «Μπελίζ» και «Αντίγκουα»,  - το σημείο 4.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 25 Ιουλίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. L 55 της 28. 2. 1980, σ. 4.  (2) ΕΕ αριθ. L 302 της 23. 10. 1981, σ. 4.